Xeneral Alcázar

El xeneral Alcázar (en francés, général Alcazar) ye un personax de ficción de la saga d'hestories de cómic de Tintín.

Dirixente de la República de San Theodoros, aportó al poder tres de la revolución na que derrocó al xeneral Tapioca, el so etenru enedepués hebo otra revuelta, y Tapioca garró'l mandu. Alcázar hebo fuxir a Europa y, tres de prauticar dellos oficios, finó por devenir Ramón Zárate, llanzador de puñales, qu'hebo dexar en colando'l so collaborador Chiquito (Les siete boles de cristal). Tintín vuelve a atopalu n'Europa, negociando con Dawson la compra de material bélicu col envís de tomar el poder en San Theodoros, fazaña que diba ser quien a algamar. Pero otra vegada, Tapioca, aidáu pola Borduria de Plekszy-Gladz, rebelóse y trunfó. Alcázar abellugóse na selva con ung rupu de guerrilleros, Ye quien a atrayer a Tintín, el profesor Mirasol, el capitán Haddock y la soprano Bianca Castafiore a San Theodoros para llibrase d'ellos. Los protagonistes axuntaránse entós al exércitu rebelde del feble Alcázar (Tintín y los 'Pícaros'), aidándolu a reconquistar el poder cola condición de que nun heba muertes, lo que'l xeneral aceuta ensin que-y preste muncho.

El xeneral Alcázar ye daqué burricón, impulsivu y gafu. Nun-y tien mieu a nada sacantes la so muyer Peggy. La escasa intelixencia llevólu a que nel exércitu quedaren namái que 49 cabos y 3.487 coroneles.

 Referencies 

 Enllaces esternos 

Categoría:Personaxes de ficción